Poznámky technika 8.A, 8.B

**Skalka**

Zopakujme si:

Skalky – alpíniá – sú významným prvkom v záhrade, môžu byť nenápadným detailom alebo neprehľadnuteľnou dominantou záhrady.

Skalky je možné vytvárať na balkóne alebo terase (miniskalky).

**Umiestnenie skalky:**

* **najvhodnejšie na svahovitý terén orientovaný na východ alebo severovýchod,**
* **miesto dostatočne slnečné.**

**Dôležitý je tvar skalky** (ideálny nepravidelný).

Rastliny v skalke vyžadujú dobre priepustnú a vápenatú pôdu.

Skalka je náročná na údržbu (preto je potrebné si premyslieť jej veľkosť).

**Základné pravidlá pri vytváraní skalky:**

1. obdobie na zakladanie skalky – jeseň, výsadba – marec alebo apríl,
2. pri návrhu zohľadníme rozmiestnenie a veľkosť kameňov,
3. pôda kamenistá alebo hlinito piesočnatá,
4. najskôr vysádzame dreviny až potom ostatné rastliny.

**Skalničky**

Rastliny, ktoré sú vhodné do skalky, nazývame skalničky.

Skalničky

* sú rozlične vysoké rastliny s rôznymi vlastnosťami (zvyčajne trvalky),
* pochádzajú z vysokohorských a horských oblastí (ich výsadbou napodobňujeme horskú prírodu).

Okrasné dreviny zvolíme len vtedy, ak je skalničkový záhon je dostatočne veľký. Vyberáme druhy, ktoré sú zaujímavé kvetom, listom alebo plodom.

**Z listnatých drevín sú vhodné:**ibištek sýrsky, jazmín nahý, tavoľník japonský, ...

**Z listnatých vždyzelených drevín:**

skalník, rododendron,.

Ihličnany sú v skalkách obľúbené, lebo sú po celý rok zelené.

Z ihličnatých stromov a krov vysádzame nízke a trpasličie borovice, smreky, jedle a borievky

Z okrasných bylín využívame trvalky *(v malých aj veľkých skalkách).*

* pri malej a úzkej skalke – nízko rastúce rastliny,
* pri väčšej – vyššie rastúce druhy.
* Niektoré druhy bylín používané v skale sú zákonom chránené.
* Z cibuľových a hľuznatých kvetín sú v skalke obľúbené najmä nízke druhy: snežienka jarná, modrica strapcovitá, narcis, tulipán, bleduľa jarná.

Skalka je vhodným miestom na pestovanie mnohých druhov liečivých a korenistých rastlín (čerstvé a sušené bylinky sa používajú na dochucovanie jedál a sušené aj na prípravu čaju).

Ak to priestor a rozloha skalky dovolí je možné vysadiť aj okrasné trávy (okrasné sú listami alebo súkvetím).



